Miðvikudaginn 11. apríl kl. 15 verður skráning í opnar áheyrnarprufur fyrir söngleikinn Matthildi sem verður frumsýndur á Stóra sviði Borgarleikhússins í mars 2019 . Gengið er inn hjá miðasölu Borgarleikhússins . Matthildur er nýr söngleikur sem byggir á samnefndri sögu Roalds Dahl . Lítil stúlka , Matthildur , er óvenjulega gáfuð , tilfinninganæm og smitandi bókelsk stúlka og líklega þess vegna með ríkt ímyndunarafl . Foreldrar hennar eru því miður illa gefin og skólastjórinn , ungfrú Frenja , er hreinasta martröð . Matthildur lumar á ýmsum ráðum gegn heimsku fólksins en með styrk sínum og hugrekki tekst henni að vinna sér sess í veröldinni . Söngleikurinn var frumsýndur hjá Royal Shakespeare Company í Stratfort-upon-Anon , fæðingarbæ Shakespeares , árið 2010 . Fluttur síðar á West End og Broadway og víða slegið aðsóknarmet enda einstaklega glæsilegur fjölskyldusöngleikur sem hefur hlotið hátt í hundrað verðlaun af ýmsu tagi og þar af 16 verðlaun sem Besti söngleikur . Enginn annar en leikskáldið Dennis Kelly sem hefur samið fjölda framúrskarandi leikrita . Ástralinn Tim Minchin samdi tónlistina . Líklega er hann einn fremsti tónsmiður nú um stundir og hefur fengið fjölda verðlauna , nú síðast Olivier-verðlaunin fyrir söngleikinn Groundhog Day sem sýndur var í Old vic í London og á Broadway í fyrra og hitteðfyrra .